Saudagar Mimpi

Saudagar Mimpi merupakan album solo ketiga oleh M. Nasir, dikeluarkan pada 30 April 1992 oleh BMG Music Malaysia. Album ini mempunyai pengaruh muzik Melayu Nusantara dan memperlihatkan M. Nasir mencipta dan menulis sendiri lagu-lagu dalam album ini. Ia menjadi kejayaan komersial.

Penerbitan
Saudagar Mimpi mengambil masa selama dua tahun untuk disiapkan. Album ini memuatkan semua lagu yang dicipta sendiri oleh M. Nasir dengan lirik ditulis oleh beliau sendiri bersama S. Amin Shahab, Loloq, Nasir Jani dan Bob.

Terdapat sebuah lagu Inggeris dalam album ini bertajuk “Monsoon Dance” yang dicipta khas oleh M. Nasir ketika beliau menyertai program muzik di Australia. Dalam temubual bersama URTV, M. Nasir berkata tujuan beliau memuatkan lagu Inggeris dalam Saudagar Mimpi bukanlah untuk menidakkan kelebihan bahasa Melayu dan membanggakan orang putih. Katanya: “Lagipun saya berharap dengan adanya sebuah lagu Inggeris dalam album ini akan menarik bangsa lain untuk turut mendengar lagu-lagu Melayu yang lain".

Keluaran dan sambutan
Saudagar Mimpi dikeluarkan pada 30 April 1992 hingga kejayaan komersial. Antara lagu yang dikeluarkan sebagai single ialah "Apokalips" dan "Di Balik Cermin Mimpi". Sehingga Julai 1992, album ini telah terjual sebanyak 50,000 unit.

Senarai runut

Pensijilan

Sejarah keluaran

Rujukan

Pautan luar
 Saudagar Mimpi di Discogs

Album 1992
1992
M. Nasir